钦定古今图书集成/理学汇编/学行典/第216卷 > 刘来泰
## 钦定古今图书集成/理学汇编/学行典/第216卷 > 刘来泰

按《庐陵县志》：“刘来泰，沣田人。兄弟四人，泰最季，为母
所钟爱。母病痈疯十六年，泰谢诸兄各营生理，独朝
夕母侧，家无僮仆，一切如厕起卧，诸所不堪者，靡不
尽瘁，十六年如一日。长兄来宣患疫，同病死者相枕
藉，少长咸避去。泰躬亲汤药，兄病不起，哀敬尽礼。二
子坎潮、坎濬，次第登科，其孝感之报云。”